钦定古今图书集成/明伦汇编/闺媛典/第015卷 > 美人买铁马 陈荐夫
## 钦定古今图书集成/明伦汇编/闺媛典/第015卷 > 美人买铁马 陈荐夫

明珠莹玉垂垂结，八角流苏响凄切。风前双挂玳梁
高，自有宫商按成节。初闻鸣珮委清都，又似悬泉点
玉壶。征人晓泪霜天尽，怨女秋魂夜月孤。“东邻窃听
疑璚玖，琮琤握在良工手。少妇帷中溢价酬，双鬟帘
下分番守。但道清和比玉扬，讵知幽怨结玎珰。重门风雨孤灯暗，悔杀黄金买断肠。”